蒋经国

蒋经国（上海/宁波言话:，公元1910年4月27号—1988年1月13号），字建丰，浙江奉化人。蒋经国是蒋介石个大儿子，当过中华民国第六、第七任总统（1978年—1988年）、國防部部長、总政治作战部主任、中国国民党中央委员会主席等职。

 早年经历 
蒋经国是蒋介石原配妻子毛福梅生个。蒋经国1910年养勒浙江奉化；1922年到上海读书；蒋经国15岁辰光，也就是1925年积极参加五卅运动，后受吴稚晖启发，同年10月前往苏联莫斯科中山大学学习，1927年毕业。同学中有比他大六岁个邓小平。其间曾正式加入苏联共产党。国共关系恶化以后，畀斯大林扣留下来当人质。由于涉及斯大林搭托洛斯基个党内斗争，曾畀下放到西伯利亚，勒箇段辰光里向跟白俄罗斯姑娘芬娜（后改名蒋方良）结婚。

1937年3月25号离开莫斯科携妻带子回国。次年加入中国国民党。1939年担任江西省第四区（赣南地区）行政督察专员兼区保安司令，听讲政绩卓越，有称他为“蒋青天”者。1944年担任三民主义青年团组训处处长、青年军编练总监部政治部中将主任。1948年金圆券改革，蒋经国到上海进行经济管制，跟孔宋集团发生正面冲突，工作受阻。

1949年蒋经国奉蒋介石之命进行中央银行外汇黄金移存台湾事宜。国府迁台后蒋经国于1950年担任总政战部主任，负责政工改制工作。旋兼任總統府办公室资料室（国家安全局个前身）主任，正式统筹台湾个情治工作。同年7月担任国民党中央改造委员，进入党内决策核心。1952年主导中国青年反共救国团（现名中国青年救国团）成立，增加渠勒垃教育机构跟青年学生个影响力。1954年担任国防会议副秘书长。后头蒋经国历任要职，包括行政院退除役官兵就业辅导委员会主任委员（1956年）、国民党中央常务委员（1957年）、国防部副部长（1964年）、國防部部長（1965年1月3号）、行政院副院长兼财经委员会主委（1969年6月）、行政院院長（1972年5月29号）等职。

蒋经国曾勒拉1966年访韩、1967年访日。1970年第四度访美时勒拉纽约畀主张台独个青年黄文雄、郑自才刺杀未果。

1975年，继蒋介石任中国国民党中央委员会主席兼中央常务委员会主席。1978年经由第一届国民大会选举，当选为中华民国第六任總統，1984年连续当选为台湾第七任總統。1988年因糖尿病引发多重器官衰竭，病逝勒台北荣民总医院。职务勒司法院院長林洋港监誓下，由副總統李登辉依有关规定宣誓继任。

由于1978年美国宣布将跟台湾断交，第二年发生美丽岛事件，岛内外政治局势出现重大变化。而后为仔因应国际情势个演变，及解决岛内政治改革个需求，蒋经国勒垃执政晚年逐步开始自由化个改革，先是没强力镇压民主进步党突破党禁宣布组党，继而于1987年宣布解严、开放赴中国大陆探亲，次年开放报禁。1985年﹐他接受时代周刊采访的时候﹐曾表示自家已是台湾人﹐并宣言蒋家后代不会再当总统。

 蒋经国主政台湾时期经济发展 
蒋经国主政台湾时期，台湾经济发展迅速，人均国内生产总值超过六千美元，并使台湾成为亚洲四小龙之一。

 推动政治民主化 
蒋介石逝世后，台湾社会从追求经济个富裕变成追求政治个民主。箇段辰光当中发生个中坜事件（1977年）搭仔美丽岛事件（1979年），反映箇趋势个隐隐胎动。根据相关文献个记载，面对来自海峡对岸、国际局势搭仔岛内本土化潮流的压力，蒋经国蛮早就清爽，只有持续发展经济、落实政治民主，建立更开放个社会，台湾当局再可以继续维持。1980年代，蒋经国加速民主改革个年代，从解除戒严、开放党禁及报禁、开放民众赴大陆探亲到国会改革。

蒋经国开始思考解严以及国会改革问题萌芽较早，据称曾交待马英九研究「戒严」（martial law）个意义，以及国际社会对台湾戒严个观感。1987年10月7号下午，蒋经国勒垃总统办公室接见美国《华盛顿邮报》发行人葛兰姆（Mrs. Katherine Graham），正式告知对方「台湾地区将解除戒严、开放组党」，台湾个民主改革踏出仔历史性个一步。此后，《动员勘乱时期国家安全法》《动员勘乱时期集会游行法》与《动员勘乱时期人民团体法》个草拟工作，曾遭遇党内质疑大幅度开放自由权利是否合宜个声浪。蒋经国个响应是，「解严后当然应该更宽，不能更严，否则就是换汤弗换药。」国民党必须持续改革个基调因此确定。

1987年7月15号，《国家安全法》开始施行，同日台湾与澎湖地区正式解除实施三十八年个戒严，金门与马祖勒数年后解除战地政务。蒋经国“法统在法不在人”个决定，确定仔台湾朝向民主改革呒可逆转个方向。随后又解除实施仔三十多年个报禁。

 家庭 
蒋经国跟蒋方良有三男一女，三个儿子分别是蒋孝文、蒋孝武跟蒋孝勇，囡儿叫蒋孝章。蒋经国勒海江西工作个辰光还跟章亚若生仔一对双胞胎儿子章孝严（2005年3月已经改从父姓，所以现在叫蒋孝严）跟章孝慈。蒋经国个五个儿子中，如今只剩下来蒋孝严，其他四子侪英年早逝。之后，屡受丧夫失子之痛个蒋方良，也于2004年去世。

 参见 
 蒋介石家族
 蒋经国个引言

 外部连结 

 蒋介石家族的女人们 

分类:中华民国总统
分类:宁波人
Category:中国国民党
Category:中国国民党党员
Category:采玉大勋章获得者
Category:一等卿云勋章获得者
Category:青天白日勋章获得者
Category:蒋姓